**Указания за представяне на информация от ОССУ за дейността им по определени показатели съгласно изискванията на IAF MD 15**

1. С цел да се следи за текущото изпълнение и за по добро планиране на оценките за надзор и преакредитация на органите по сертификация на системи за управление и съгласно изискванията на IAF MD 15 са определени показатели за изпълнение на дейността на ОССУ.
2. Информацията трябва да се представя от ОССУ до 03 януари всяка година, като събраните данни са за предходната година от 01 януари до 31 декември. Напр. ОССУ трябва да представят данни по посочените в таблица 1 показатели до 03.01.2017г. за дейността, която са извършили от 01.01.2016г. до 31.12.2016г.
3. Пояснения за представяне на информация по показателите:

3.1 Брой на сертификатите под акредитация, валидни до края на декември, като преброяването трябва да става като се следват правилата:

- ако клиент притежава валиден сертификат, който обхваща една площадка/ местоположение, това се брои като един сертификат.

- ако един клиент притежава един сертификат, който обхваща повече от една площадка/ местоположение, се брои като един сертификат,

- ако за отделните местоположения на един клиент са издадени отделни сертификати, се брои всеки един издаден сертификат за местоположение.

* ако един клиент има сертифицирани няколко системи за управление и е издаден един сертификат, тогава трябва да се броят сертификатите, като отделни за всяка система за управление (ако е издаден сертификат по ISO 9001 и ISO 14001, се броят по отделно един сертификат по ISO 9001 и един сертификат по ISO 14001) .

За валиден сертификат се счита този, който е във валидност съгласно сключен договор (с активна или временно спряна сертификация). Отнети сертификати не се считат за валидни и не се броят.

3.2 Брой одитори - дава се информация за броя на одиторите по всеки стандарт за система за управление.

3.3 Брой приети трансфери, които са извършени през отчетната година, Дава се информация за броя извършени трансфери за всяка ситема за управление по отделно. Ако е извършен трансфер на сертификат с няколко системи за управление, се брои като сертификати по всяка система за управление по отделно.

3.4 Брой просрочени одити за отчетния период. Просрочени одити са тези, които не са били извършени в периода от време, както е посочено в процедурите на ОССУ.дава се информация за съответните системи за управление.

3.5 Брой извършени одитодни съгласно посоченото в IAF MD5 през отчетния период, по видове системи за управление.

3.6 Държави, в които ОССУ е издавал сертификати през отчетния период и съответния брой издадени сертификати. Дава се информация за всяка система за управление

3.7 Информация за държавите в които ОССУ има офиси и ключовите дейности, които се извършват в офисите за съответната система за управление.

3.8 Брой сертификати, издадени от всеки офис в друга държава, за всяка система за управление.

3.9 Държави, в които ОССУ има външен оценяващ персонал (одитори и технически експерти) и съответният им брой (оценяващ персонал) по съответни система за управление.

3.10 Информация за акредитация от други национални органи за акредитация на централния или други офиси, собственост на ОССУ по системи за управление.

3.11 Брой на спрени и отнети сертификати за отчетния период по системи за управление .

**Таблица 1**

**ИНФОРМАЦИЯ ПО ПОКАЗАТЕЛИ ЗА ИЗПЪЛНЕНИЕ НА ДЕЙНОСТТА НА ОСС.**

|  |  |
| --- | --- |
| **Орган по сертификация на системи за управление - наименование** |  |
| **Адрес на ОСС, тел., е-mail** |  |
| **Сертификат за акредитация рег. №** |  |
| **Ръководител на ОСС / име и подпис** |  |
| **Период на докладване** | **напр. 01.01.2016 г. – 31.12.2016 г.** |

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **СУ** | **ISO 9001** | **ISO 14001** | **BS OHSAS 18001** | **ISO 22000** | **ISO/IEC 27001** | **Други СУ** |
| 3.1 | Брой сертификати, валидни до края на м. декември |  |  |  |  |  |  |
| 3.2 | Брой одитори |  |  |  |  |  |  |
| 3.3 | Брой приети трансфери |  |  |  |  |  |  |
| 3.4 | Брой просрочени одити |  |  |  |  |  |  |
| 3.5 | Брой на извършени одитодни |  |  |  |  |  |  |
| 3.6 | Брой сертификати издадени в други държави\* |  |  |  |  |  |  |
| 3.7 | Офиси и ключови дейности в други държави\* |  |  |  |  |  |  |
| 3.8 | Брой сертификати издадени от офиси в друга държава\* |  |  |  |  |  |  |
| 3.9 | Брой одитори в други държави\* |  |  |  |  |  |  |
| 3.10 | Брой на спрени и отнети сертификати |  |  |  |  |  |  |

**\*Посочват се държавите**